OpenLLM-France/wikimedia huggingface dataset:
# Laura Bou i Saumell

Laura Bou i Saumell (Sabadell, 25 de juliol de 1990) és una atleta catalana especialitzada en 400 metres llisos. Fou seleccionada per la Federació Espanyola d'Atletisme per participar al Campionat del Món d'Oregon del 2022 en la prova dels 4x400 metres relleus, tot i que finalment va ser suplent.
El seu debut amb la selecció espanyola va ser l'any 2023 on va participar en la Diamond League d'Olso a la prova del 4x400m femení metres ontenint la tercera posició. En aquell mateix any va participar també a la Copa d'Europa de Nacions a Silèsia amb l'equip de 4x400m mixt on finalment va ser suplent.. L'any 2024 participar com a suplent al Campionat del Món de Relleus a Bahames i al Campionat d'Europa a Roma amb l'equip 4x400m femení.
Va ser Campiona de Catalunya Absoluta l'any 2023 i 2024 en Pista Coberta i Aire lliure. Va establir el Rècord de Catalunya Absolut en Pista Coberta 4x400m amb l'equip Avinent Manresa juntament amb Meritxell Tarragó, Marina Guerrero i Xènia Pubill al febrer de 2023..
Va representar la selecció catalana al Campionat d'Espanya de Federacions els anys 2016, 2017, 2018, 2022, 2023 i 2024. L'any 2023 va establir el Rècord de Catalunya Absolut de 4x400m mixte amb la selecció catalana a Granollers juntament amb Pau Fradera, David Fradera i Meritxell Tarragó.
La seva millor marca és de 52''91 segons aconseguida l'11 de juny de 2023, a la final de la Lliga Iberdrola espanyola de Divisió d'Honor.

## Palmarès
### Campionats de Catalunya

   * 2024: Campiona de Catalunya aire lliure i pista coberta en 400m
   * 2023: Campiona de Catalunya aire lliure i pista coberta en 400m
   * 2022: Subcampiona de Catalunya en aire lliure i pista coberta en 400m
   * 2021: Bronze en Campionat de Catalunya aire lliure en 400m
   * 2019: Bronze en Campionat de Catalunya aire lliure en 400m
   * 2017: Subcampiona de Catalunya en pista coberta i bronze en aire lliure en 400m
   * 2016: Subcampiona de Catalunya en aire lliure en 400m

### Selecció Espanyola

   * Campionat d'Europa a Roma 2024 4x400m femení
   * Mundial de Relleus a Bahames 2024 4x400m femení
   * Diamond League de Oslo 2023 4x400m femení
   * Copa d'Europa de Nacions a Silèsia 2023 4x400m mixte
   * Campionat del Món a Oregon 2022 4x400m femení
Rècords:
* Rècord de Catalunya Absolut 4x400m en pista coberta (2022)
* Rècord de Catalunya Absolut en 4x400m mixte aire lliure (2023)

## Referències

* ↑ «Perfil personal». World athletics.
* ↑ «L'atleta Laura Bou tanca la millor temporada de la seva vida». iSabadell. [Consulta: 3 agost 2022].
* ↑ «El femení de l'Avinent Manresa, vuitè a la final de la Lliga Iberdrola de Divisió d'Honor». Nació Digital Manresa. [Consulta: 12 juny 2022].
* ↑ «Campionat de Catalunya». fcatletisme.cat. Arxivat de l'original el 2016-10-20. [Consulta: 7 setembre 2016].
# Legió I Minervia

La Legió I Minervia va ser una legió romana reclutada per l'emperador Domicià l'any 82, per a les campanyes contra els chatti segons l'historiador Cassi Dió. El seu cognomen fa referència a la deessa protectora de la legió, Minerva. Es conserven registres de la I Minervia fins a mitjan segle iv, sempre a la frontera del Rin. L'emblema de la legió era la figura de la deessa Minerva.
El primer i principal campament de la Legió I Minervia va ser la ciutat de Bonna (l'actual Bonn), a la província de la Germania Inferior. L'any 89 va aixafar la revolta del governador de la Germania Superior; a causa d'això Domicià li va concedir el nou cognomen de Pia Fidelis Domitiana.
Entre els anys 101 i 106 la legió va lluitar a les guerres dàcies de Trajà, sota el comandament d'Hadrià, el futur emperador. Cal remarcar que l'emblema d'aquesta legió apareix a la columna trajana de Roma. Després de la campanya la legió va retornar al seu campament de Bonna. Juntament amb la legió XXX Ulpia Victrix (aquarterada molt a prop, a Castra Vetera, l'actual Xanten), on es va ocupar de nombroses obres d'infraestructura, fins i tot en l'extracció de pedra de pedreres properes.
Es té informació de nombrosos destacaments (vexillationes) d'aquesta legió enviats a serveis de reforç a altres llocs de l'Imperi. Concretament:
* Entre els anys 162 i 166: es van enviar destacaments a les campanyes contra l'Imperi Part, sota el comandament de l'emperador Luci Ver.
* Entre els anys 166 i 175 i 178 - 180: van sortir destacaments per anar a les campanyes contra els marcomans, sota el comandament de l'emperador Marc Aureli.
* L'any 173: van participar en la campanya contra els caucs de la Gallia Belgica, sota el comandament del governador Didi Julià.
* Entre el 198 i el 211: es van portar destacaments a la guarnició de Lugdúnum (actual Lió).
Durant l'efímera existència de l'Imperi de les Gàl·lies (260-274) aquesta legió v a ser una de les seves forces. Cap al 353 els francs van destruir Bonna i des d'aquest moment no es tenen més notícies de la I Minervia, tot i que tampoc hi ha cap referència sobre la seva hipotètica destrucció o desmantellament.

## Referències

* ↑ Cassi Dió. Historia Romana, LV, 4, 3
* ↑ Le Bohec, Yann (ed.). Les légions de Rome sous le Haut-Empire : actes du Congrès de Lyon (17-19 septembre 1998). Lió: Diffusion De Boccard, 2000, p. 87-93. ISBN 9782904974199.

## Enllaços externs

* Legio I Minerva. Livius.org [Consulta 19 d'octubre de 2022]
# Li Yueru

Li Yueru (xinès simplificat: 李月汝, pinyin: Lǐ Yuèrǔ; Changzhi, Shanxi, 28 de març de 1999) és una jugadora de bàsquet xinesa dels Guangdong Dolphins de la Women's Chinese Basketball Association (WCBA) i de la selecció nacional xinesa. Li va ser seleccionada a la tercera ronda del Draft de la WNBA del 2019 pels Atlanta Dream, però no era eligible per a jugar fins al 2020, any de la pandèmia de Coronavirus.
L'any 2022 va jugar al Chicago Sky de la WNBA.
Va participar en la Copa d'Àsia Femenina FIBA 2017.

## Referències

* ↑ FIBA profile
* ↑ «Dubbed the Female Shaq by her fans, Li Yueru shined in Olympic debut» (en anglès). FIBA. [Consulta: 15 gener 2022].
* ↑ Hopkins, Christine M. «2019 WNBA Draft Analysis: Atlanta Dream leans on established experience heading into new season» (en anglès). Swish Appeal, 19-04-2019. [Consulta: 24 abril 2020].
* ↑ 杜娟. «Li locked into American adventure». China Daily. [Consulta: 19 juny 2023].
* ↑ «Chinese center Li Yueru confident in her career with Sky in WNBA». CGTN, 24-05-2022. [Consulta: 19 juny 2023].
* ↑ «2017 FIBA Women's Asia Cup profile». Arxivat de l'original el 2017-08-03. [Consulta: 15 gener 2022].
# Shekhupura (ciutat)

Shekhupura o Sheikhupura o Shekhupur (urdú شيخوپورہ), antiga Kot Dayal Das (کوٹ دیال داس) o Singhpuria (سنگھپوریہ), és una ciutat industrial del Panjab capital del districte de Sheikhupura. Està situada a uns 35 km de Lahore. La població de 2.200 habitants el 1901 va passar a 22.300 el 1951 i s'estima actualment (2009) en més de 300.000 habitants.

## Història

Sanga o Sakala, no gaire lluny, era la capital del Panjab en temps d'Alexandre el Gran. El nom original de la població fou Virkgarh que fou modificat per Jahangir. L'antic fort avui en ruïnes fou construït per Jahangir el 1607. La població porta el nom del príncep Dara Shikoh, net de Jahangir, o d'aquest mateix al que el seu pare Akbar anomenava Sheikhu. Fou territori de cacera de l'emperador. Constituït en jagir fou cedit per l'emperador a Syed Usman, pare de Shah Bilal, el seu preceptor religiós. El jagir fou objecte dels atacs sikhs al segle xviii quan era coneguda com a Jahangirabad. També fou atacada per Nadir Shah de Pèrsia i després per [Ahmad Shah Durrani], quedant totalment arruïnada. Els sikhs de la confederació Bhangi la van ocupar vers el 1780 i després va passar a Ranjit Singh de [Lahore] que la va donar a una de les seves reines, Rani Raj Kauran més coneguda com a Rani Nakayan, el palau de la qual encara es conserva. Sota domini sikh va portar el nom de Singhpuria. El 1849 va passar als britànics i fou la primera capital del districte abans del seu trasllat a Gujranwala el 1851. Sota domini britànic estava al tahsil de Khangah Dogran del districte de Gujranwala i era capital del jagir de Shekupura. El 1901 tenia 2.205 habitants. Fins al 1947 hi vivia una forta minoria sikh.

## Llocs interessants

* Hiran Minar
* Fort de Sheikhupura Fort (Qila Sheikhupura)
* Company Bagh
* Capella de Shah Jamal
* Muqadssa-e-Mariam
* Sacha Sodha
* Tomba de Mian Sher Muhammad Sharaqpuri

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Riu Zuñi

El Zuñi o Zuniés un afluent del riu Little Colorado al sud-oest dels Estats Units. Té el seu origen al comtat de Cibola, Nou Mèxic, a les Zuñi Mountains a la divisòria continental . El riu davalla pels vessants occidentals de les Zuñi en direcció general sud-oest travessant la reserva índia Zuni per a confluir amb el Little Colorado a l'est d' Arizona. El Zuni té una llargada aproximada de 90 milles (140 km) i té una conca a Nou Mèxic d'unes 1,300 milles quadrades (3,400 km$^2$).
El Zuñi neix a unes 4,5 milles a l'est-nord-est de Black Rock a la confluència del Rio Pescado i el Rio Nutria. Fou embassat a Black Rock el 1908 creant-se l'embassament de Black Rock (Black Rock Reservoir). El riu té una petita presa al Zuni Pueblo. El riu és intermitent, s'asseca durant els períodes de sequera, i sovint durant la major part de l'hivern, llevat on hi ha fonts perennes que li donen un cabal superficial durant poca distància.
La formació Moreno Hill es troba a la conca del Zuni. En aquest jaciment s'hi han trobat fòssils del Cretaci final (92 Ma) entre aquests dinosaures dels gèneres Zuniceratops i Suskityrannus.
El riu Zuni és un dels darrers hàbitats restants de l'espècie piscícola Catostomus discobolus jarrovii.
El Zuni és un riu sagrat per al poble zuni. Cada quatre anys es fa un pelegrinatge religiós al "Camí descalç" (Barefoot Trail) fins a Kołuwala:wa, també anomenat "Zuni Heaven", a la confluència dels rius Zuni i el Little Colorado.

## Referències

* ↑ 14144 U.S. Geological Survey Geographic Names Information System: Zuñi River (en anglès)
* 1 2 Orr, Brennon R.. Water Resources of the Zuni Tribal Lands, McKinley and Cibola Counties, New Mexico. Washington, DC: United States Geological Survey, 1987, p. 37 (U.S.G.S. Water-supply Paper 2227). OCLC 11134685.
* ↑ «Geographic Names Information System (GNIS): Feature Detail Report for: Black Rock Reservoir». United States Geological Survey, 13-11-1980.
* ↑ Dodge, William A.. Black Rock: A Zuni Cultural Landscape and the Meaning of Place. Jackson, Mississippi: University Press of Mississippi, 2010, p. 181–182. ISBN 978-1-57806-993-4.
* ↑ United States geological Survey. {{{title}}} [mapa], 1:24,000, 7.7 minute series (topographic).
* ↑ «The Creature From the Zuni Lagoon». Discover Magazine. Heather Pringle, Grant Delin. [Consulta: 1r agost 2001].
* ↑ «Zuni Bluehead Sucker». Center for Biological Diversity, 03-05-2004. [Consulta: 30 novembre 2012].
* ↑ Wemytewa, Edward. «Zuni River – Shiwinan Kʼyawinanne». A: Solinger, Rickie. Telling Stories to Change the World: Global Voices on the Power of Narrative to Build Community and Make Social Justice Claims. New York: Routledge, 2008, p. 15–22. ISBN 978-0-415-96079-3.
# Ludwig Engelhardt

Ludwig Engelhardt (Saalfeld, 18 d'agost de 1924 - Berlín, 18 de gener de 2001) va ser un escultor alemany.

## Biografia

Engelhardt va créixer a Saalfeld en una família de comerciants. El 25 de gener de 1943 va sol·licitar l'ingrés al Partit Nacionalsocialista Alemany dels Treballadors i va ser admès retroactivament l'1 de setembre de 1942 (número de militant 9.377.678). Va participar en la Segona Guerra Mundial com a membre de la Wehrmacht i va ser fet presoner pels Exèrcit dels Estats Units d'Amèrica el 1945 quan era tinent. Després del seu alliberament a la zona d'ocupació soviètica, va ser traslladat a un campament al Caucas per a realitzar treballs forçats.
Va tornar a Saalfeld el 1948 i es va formar com a ebenista. De 1951 a 1956 va estudiar escultura amb Heinrich Drake a la Berlin-Weißensee School of Art (KHS). De 1957 a 1959 va ser alumne de Heinrich Drake a l'Acadèmia Alemanya de les Arts (DAK) i de 1959 a 1964 va treballar a la KHS. El 1972 esdevingué membre titular de la DAK.
Des de mitjans de la dècada del 1960, Engelhardt va viure i treballar principalment a Usedom, on també va crear el grup escultòric Karl Marx i Friedrich Engels per al Marx-Engels-Fòrum de Berlín-Mitte. Al llarg de la seva vida, va realitzar nombroses exposicions individuals tant a la República Democràtica Alemanya com a l'estranger.

## Referències

* ↑ Bundesarchiv R 9361-VIII KARTEI/8220084
* ↑ Harry Waibel: Diener vieler Herren: Ehemalige NS-Funktionäre in der SBZ/DDR. Lang, Frankfurt am Main 2011, ISBN 978-3-631-63542-1, S. 80f.
* ↑ «Schon einmal suchten die Bronzefiguren ihren Platz in der Stadt und fast hätte es sie so nicht gegeben. Rückblicke auf ein umstrittenes Denkmal und einen ungewöhnlichen Staatsauftrag: Es kam die Frage auf, warum Marx sitzt und Engels steht» (en alemany), 10-09-2010. [Consulta: 14 octubre 2023].

## Bibliografia

* Klaus und Barbara Morgenstern: Ludwig Engelhardt (1970)
* Engelhardt, Ludwig. In: Dietmar Eisold (Hrsg.): Lexikon Künstler in der DDR. Verlag Neues Leben, Berlin, 2010. ISBN 978-3-355-01761-9
* Kurzbiografie zu: Engelhardt, Ludwig. In: Wer war wer in der DDR? 5. Ausgabe. Band 1. Ch. Links, Berlin 2010, ISBN 978-3-86153-561-4.
# Marc Reyné de Trincheria

Marc Reyné de Trincheria (Barcelona, 18 de maig de 1999) és un jugador català d'hoquei herba que juga com a davanter al club de Divisió d'Honor del Real Club de Polo i a la selecció espanyola.

## Trajectòria esportiva

Va ser un membre important del conjunt espanyol que va competir al Campionat d'Eurohoquei Júnior masculí de 2019, on Espanya va acabar en quart lloc. Va formar part de la selecció espanyola que va competir a la FIH Pro League masculina 2021-22, on Espanya va acabar en setena posició. És membre de la selecció espanyola que va competir a la FIH Pro League masculina 2022-23. Va ser convocat a la selecció espanyola per a les eliminatòries de l'EuroHockey 2023. També va participar en la Copa del Món d'hoquei FIH masculina del 2023 i també va marcar la seva primera aparició a la Copa del Món d'hoquei FIH.
Va ser un dels esportistes catalans als Jocs Olímpics d'Estiu de 2024, on va liderar la selecció espanyola als vuitens de final davant Sud-àfrica, i en la derrota a quarts de final davant Bèlgica, en un estadi que es va jugar a porta tancada.

## Referències

* ↑ «International Hockey Federation».
* ↑ «REYNE Marc | Spain hockey player» (en anglès). International Hockey Federation. [Consulta: 21 gener 2023].
* ↑ «Equipo» (en castellà). rfeh.es. Real Federación Española de Hockey, 22-11-2023.
* ↑ «Team Details Spain». tms.fih.ch. International Hockey Federation.
* ↑ McAlister, Sean. «2023 Men’s Hockey World Cup: Full hockey squads for all nations» (en anglès). COI, 10-01-2023. [Consulta: 7 agost 2024].
* ↑ «Spain announces 18-member squad for Men's Hockey World Cup» (en anglès americà). Khel Now. [Consulta: 21 gener 2023].
* ↑ «Marc Reyné» (en anglès). Olympics. [Consulta: 2024].
* ↑ Albacete, La Tribuna de. «Los 'RedSticks' maniatan a Sudáfrica con doblete de Marc Reyné» (en spanish), 31-07-2024. [Consulta: 7 agost 2024].
* ↑ Allegue, José Luis. «Marc Reyné lidera la tormenta perfecta» (en castellà), 31-07-2024. [Consulta: 7 agost 2024].
# Maria Cruickshank Moreno

Maria Cruickshank Moreno (Oñati, 12 de novembre de 1989) és una actriu basca. És coneguda pel seu treball a la sèrie de televisió Goenkale, en el paper d'Itxaso, entre el 2008 i el 2015. Ha col·laborat amb la iniciativa Gure Esku Dago.

## Trajectòria

El seu pare, Girald Cruickshank, és originari de l'illa caribenya de Grenada, i la seva mare és basca. Va aparèixer per primera vegada a la televisió d'infant, al concurs musical Betizu.
Va estudiar el batxillerat artístic a Arrasate i després va fer el grau de Belles Arts. Més endavant, va estudiar interpretació a l'Artebi Antzerki Eskolan de Bilbao (2005) i al TAE Donostia (2006-2008), i també ha fet cursos a Londres i Los Angeles. El 2013 va protagonitzar el telefilm Helpǃ Socorroǃ Ezkondu?.
El 2014 va aparèixer a la websèrie Gifted Corporation i va debutar al cinema a la pel·lícula Negociador, dirigida per Borja Cobeaga. L'any 2015 va participar en la sèrie de televisió Vis a vis d'Antena 3. El 2016 va aparèixer a les pel·lícules Igelak i Villaviciosa de al lado. L'any 2018 va participar al doblatge en basc de la pel·lícula d'animació Black is Beltza, dirigida per Fermin Muguruza. El 2020, va participar en la setena temporada de la sèrie de televisió Goǃazen.
A més d'actuar, també ha presentat diverses gales i esdeveniments, com SOS Arrazakeria (2012) i Kosmodisea (2013).
# Partit Nacional de Hong Kong

El Partit Nacional de Hong Kong (en xinès 香港民族黨 i amb acrònim HKNP) és un partit polític de Hong Kong amb el principal objectiu d'aconseguir la independència de Hong Kong. El HKNP va ser fundat per l'activista polític Chan Ho-tin el 28 de març del 2016. Els punts programàtics del HKNP es poden resumir en sis postulats : construir la República lliure i independent de Hong Kong, defensar els seus interessos, consolidar la consciència nacional, participar en totes les accions de resistència contra l'opressor xinès, anul·lar les actuals lleis imposades per la Xina tot redactant una constitució pròpia, i establir mecanismes de poder per a donar suport a la nova República de Hong Kong.

## Referències

* ↑ «Hong Kong National Party Archives» (en anglès). https://www.hongkongfp.com,+03-08-2019.+[Consulta: 3 agost 2019].
* ↑ «What is the Hong Kong National Party?». The Economist, 19-09-2018. ISSN: 0013-0613.
* ↑ «Hong Kong National Party» (en anglès). https://www.independent.co.uk,+03-08-2019.+[Consulta: 3 agost 2019].
* ↑ «Hong Kong National Party ban» (en anglès). https://www.scmp.com,+03-08-2019.+[Consulta: 3 agost 2019].
# Moviment dels Paraigües

El Moviment dels Paraigües (xinès: 雨傘 運動, pinyin: yǔsǎn yundong) és un moviment polític pro-democràcia que es va crear espontàniament durant les protestes a Hong Kong del 2014. El seu nom es deriva del reconeixement del paraigües com un símbol de desafiament i resistència contra el govern de Hong Kong i en objecció a la decisió del Comitè Permanent de l'Assemblea Nacional Popular (CPANP) del 31 d'agost.
El moviment es compon d'individus que es compten per desenes de milers de persones que van participar en les protestes que van començar el 28 de setembre de 2014, encara que Scholarism, la Federació d'estudiants de Hong Kong (FEHK), Occupy Central with Love and Peace (OCLP) són els grups que impulsen principalment les demandes de la rescissió de la decisió del CPANP.

## Membres de facto

El moviment està integrat per molts grups rebels, però no té lideratge ni organització formal en general, encara Scholarism, la HKFS, l'OCLP es troben entre els grups més prominents, les agendes difereixen i fins i tot poden oposar-se entre si.

## Principis filosòfics

L'OCLP, els creadors de la campanya, així com els grups d'estudiants - FEHK i Scholarism -. Van adoptar i es van adherir al principi de la desobediència civil no violenta i la voluntat d'assumir la responsabilitat legal conseqüent. La cortesia dels manifestants, l'ordre i l'"adhesió incondicional a la no-violència" van ser àmpliament comentades. Els manifestants han fet escrits per demanar disculpes per les molèsties causades i denunciar els incidents aïllats de vandalisme.
Les accions de desobediència civil han obert un debat dins i fora de Hong Kong sobre l'imperi de la llei.

## Referències

* ↑ Tang, Baiqiao «香港雨傘運動及未來中國民主革命之展望» (en chinese). New Tang Dynasty Television, 26-11-2014 [Consulta: 29 novembre 2014].
* ↑ Keri Phillips «Tracing the history of Hong Kong's umbrella movement». ABC Radio National. Australian Broadcasting Corporation, 28-10-2014 [Consulta: 29 novembre 2014].
* ↑ Gwynn Guilford. «Hong Kong is attacking the protest movement's biggest weakness—its fragmented leadership». Quartz.
* ↑ http://www.theguardian.com/world/2014/nov/19/hong-kong-police-protesters-government-buildings
* ↑ ; Porell, Tori «The World's Politest Protesters». Slate, 01-10-2014 [Consulta: 3 octubre 2014].
* ↑ «The symbols of Hong Kong's 'Umbrella Revolution'». CNN, 30-09-2014.
* ↑ Are these the world's most polite protesters? Hong Kong activists clean up, recycle and even apologise to police after night of violent clashes. The Belfast Telegraph, 29 setembre 2014.
* ↑ Hong Kong’s umbrella revolution may be the politest protest ever. Quartz, 29 setembre 2014.
* ↑ «Hong Kong's Protest Art is a Blend of Wolves, Umbrellas, Dicks, And Zombies». Vice Media.
* ↑ «Hong Kong protesters orderly, polite in push for democracy». CTV News, 01-10-2014 [Consulta: 3 octubre 2014].
* ↑ http://www.brookings.edu/research/testimony/2014/12/03-hong-kong-umbrella-movement-bush
* ↑ http://hk.apple.nextmedia.com/news/art/20141205/18958515
* ↑ http://www.bloomberg.com/news/2014-12-04/hong-kong-protests-haven-t-hurt-rule-of-law-judge-says.html
# Lliga dels Socialdemòcrates

La Lliga dels Socialdemòcrates (en xinès:社會民主連線, en anglès: League of Social Democrats) és una organització política pro-democràtica de Hong Kong. Els seus objectius declarats són "donar un suport net en la defensa dels interessos de les bases". És un partit socialdemòcrata, i entre els seus membres fundadors es troben Leung "Cabells llargs" Kwok-hung, i antics membre del Partit Democràtic, com Andrew To, i Albert Chan.

## Ideologia

A causa de les seves idees i tàctiques, l'LSD era considerada l'ala radical del camp pro-democràcia. Està composta per legisladors, activistes i residents ordinaris. S'oposa a les desigualtats econòmiques creades per la col·lusió entre el govern i les grans empreses; com a partit socialdemòcrata, creu que per a una societat justa facin falta la redistribució de la riquesa, la intervenció pública en l'economia i la democràcia directa.

## Relació amb els partits prou-democràtics

Des de la participació en l'elecció del Cap Executiu Alan Leong, la Lliga dels Socialdemòcrates va refusar cooperar amb el Partit Democràtic i el Partit Cívic. En l'elecció del Comitè Electiu, la Lliga dels Socialdemòcrates va refusar presentar un candidat en protesta a la "elecció en un petit cercle".
Durant la marxa en contra de l'elecció en un petit cercle, el 18 de març de 2007, quant el vicepresident del Partit Cívic, Fernando Cheung estava parlant, els socialdemòcrates el van interrompre. Més endavant, en una trobada prou-democràtic a l'abril de 2007, el socialdemòcrata Albert Chan va abandonar en trobada dient que no podia suportar les "irresponsables crítiques" cap a ell.

## Referències

* ↑ «社會民主連線 League of Social Democrats – 沒有抗爭 那有改變！» (en xinès (Hong Kong)). [Consulta: 28 abril 2020].
* ↑ «The Left’s Role in the Hong Kong Uprising». [Consulta: 28 abril 2020].
* ↑ «Hong Kong's 'Long-Haired' Provocateur - OhmyNews International». [Consulta: 28 abril 2020].
* ↑ «社會民主連線 League of Social Democrats - 社民連與民主公民兩黨割席», 22-02-2014. Arxivat de l'original el 2014-02-22. [Consulta: 28 abril 2020].
# Veus blanques

Veus blanques es el terme que s'utilitza per anomenar les veus musicals dels infants abans de la pubertat. La seva veu acostuma a tenir una tessitura més aguda i menys extensa que la d'un adult i, a més, no està gaire desenvolupada musicalment, tot mancant vibrato i color musical, fet pel qual s'anomena "blanca".

## Referències

* ↑ «veu blanca». GEC. [Consulta: 22 febrer 2025].
* ↑ Ayala Herrera, Isabel M. «Tema 7: Clasificación de las voces. Características de la voz infantil y adolescente» ( PDF) (en castellà). Didáctica de la expresión musical, plástica y corporal. Universidad de Jaén. [Consulta: 9 agost 2011].